
PËR NJË NDRYSHIM NË VENDIMIN NR.723, DATË 19.11.1998, TË KËSHILLIT TË MINISTRAVE, “PËR ZBATIMIN E LIGJIT NR.7889, DATË 14.12.1994, “PËR STATUSIN E INVALIDIT””

Në mbështetje të nenit 100 të Kushtetutës dhe të ligjit nr.7889, datë 14.12.1994, “Për statusin e invalidit”, ndryshuar me ligjin nr.8052, datë 21.12.1995, me propozimin e ministrit të Financave, Këshilli i Ministrave

V E N D O S I:

1. Pika 3, në vendimin nr.723, datë 19.11.1998, të Këshillit të Ministrave, ndryshohet si vijon:
“Shuma mujore e rimbursimit të shpenzimeve për blerjen e karburanteve e të lubrifikanteve është 4 000 lekë”.
2. Efektet financiare, që rrjedhin nga zbatimi i këtij vendimi, llogariten në shumën 567 mijë lekë në muaj dhe përballohen nga fondi rezervë i Këshillit të Ministrave.
3. Ngarkohen Ministria e Punës dhe Çështjeve Sociale dhe Instituti i Sigurimeve Shoqërore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Ilir Meta
